《留京师思归》
宋代·王仲甫

黄金零落大刀头，玉筯归期划到秋。
红锦寄鱼风逆浪，碧箫吹凤月当楼。
伯劳知我经春别，香蜡窥人一夜愁。
好去渡江千里梦，满天梅雨是苏州。

作者简介：成都华阳人，字明之。王圭从子。少年以词赋登科，曾官主簿。博知经史，文辞工巧。喜游赏，旷达不羁，不为荣辱所惊，不以是非为挂，朝赏夕宴，怡然自乐。